На основу члана 10. став (2) Закона о буџету институција Босне и Херцеговине и међународних обавеза Босне и Херцеговине за 2023. годину („Службени гласник БиХ“, број 22/23), члана 3. став (1) и члана 4. став (5) Одлуке о начину кориштења грант средстава Министарства за људска права и избјеглице Босне и Херцеговине за 2023. годину коју је Савјет министара Босне и Херцеговине усвојио на 19. сједници одржаној 25.07.2023. године, Министарство за људска права и избјеглице Босне и Херцеговине објављује

**ЈАВНИ ПОЗИВ**

**за додјелу Гранта подршке јединицама локалне самоуправе за имплементацију**

**Политике о сарадњи са исељеништвом**

## 1. Намјена гранта

У циљу подршке јединицама локалне самоуправе за имплементацију Политике о сарадњи с исељеништвом („Службени гласник БиХ“, број 38/17), средства у износу од 80.000,00 КМ обезбијеђена у буџету Министарства за људска права и избјеглице Босне и Херцеговине (у даљем тексту: Министарство) за 2023. годину додјељују се за финансирање и суфинансирање пројеката којим се реализирају мјере и активности у вези са исељеништвом:

1. јачање капацитета јединица локалне самоуправе за сарадњу с исељеништвом, унапређење канала комуникације са исељеницима, пружање бољих локалних услуга исељеницима, информисање и остваривање права исељеника и слично,
2. успостављање нових и унапређење постојећих информатичко-комуникацијских и аудио-видео рјешења (хардвер и софтвер) која су директно повезана с имплементацијом пројектних активности (нпр. виртуални матичар, интернет страница, базе података итд.),
3. препознавања исељеништва као једне од кључних циљних група за развој локалног туризма, што укључује и активности које ће подстаћи долазак што већег броја туриста из исељеништва, те активности на јачању капацитета локалних актера и туристичких радника с циљем јачања свијести о исељеничком туризму и изради посебних туристичких програма за ову циљну групу. Надаље, неопходно је да се промовирају туристички потенцијали локалне заједнице, нарочито национални паркови, хисторијске локације, културни споменици, природни ресурси за планинарење, рафтинг и спортско-рекреацијски туризам, као и аутохтони домаћи производи, припремају туристички инвестицијски пројекти и о томе информира исељеништво, унаприједи задовољство код исељеника који редовно бораве у Босни и Херцеговини, искористе ресурси исељеништва у циљу промоције Босне и Херцеговине и туризма у иностранству,
4. развијање интензивније сарадње с младим генерацијама у исељеништву и њиховог везивања за мјеста поријекла (учење матерњег језика, едукативни туризам за младе у циљу упознавања земље поријекла, студентска пракса за младе, волонтирање и слично),
5. трансфер знања и нових технологија исељеништва у сврху економског развоја и развоја људског капитала,
6. промоцију локалних развојних потенцијала уз учешће исељеништва.

Све пројектне активности финансиране грантом **морају бити проведене на територији Босне и Херцеговине**.

**2. Корисници гранта**

Право на подношење пројектних приједлога за додјелу грант средстава имају искључиво јединице локалне самоуправе у Босни и Херцеговини, укључујући и Брчко дистрикт Босне и Херцеговине, као и више јединица локалне самоуправе заједничким пројектом (међуопштинска или регионална сарадња).

Подносиоци пријаве, приликом подношења пројектног приједлога, могу:

а) учествовати властитим средствима;

б) властита средства удружити са партнерима;

и иста морају бити приказана у пројектном приједлогу.

Уколико постоје партнери у пројекту, сви подносиоци пријаве су дужни навести партнере у пројекту (ЈЛС/организације исељеништва и/или појединци у исељеништву) и приложити Изјаву о партнерству (Анекс V).

**3. Вриједност појединачних пројеката и суфинансирање**

Грант подршке јединицама локалне самоуправе за имплементацију Политике о сарадњи са исељеништвом у укупном износу од 80.000,00 КМ обезбјеђен је текућим грантом у оквиру буџета Министарства за људска права и избјеглице Босне и Херцеговине за 2023.годину.

Да би пројектни приједлог могао бити узет у разматрање, исти мора бити у складу са финансијским критеријима:

- износ средстава који се може додијелити по једном пројектном приједлогу је до 10.000,00 КМ;

- уколико се ради о заједничким пројектима више јединица локалне самоуправе износ средстава који се може додијелити по једном пројектном приједлогу је до 20.000,00 КМ.

**4. Потребна документација за пријаву**

Подносилац пројектног приједлога за додјелу грант средстава обавезан је приложити сљедећу документацију:

1. пријава на Јавни позив и образац пројектног приједлога (Анекс I),

б) образац за план активности (Анекс II),

ц) образац за буџет пројекта (Анекс III),

д) образац за логички оквир (Анекс IV – за пројекте веће од 15.000 КМ),

е) изјава о партнерству, у случају заједничког пројекта (Анекс V),

ф) уговор с банком о отварању трансакционог рачуна (овјерена копија)

г) потврда пословне банке да је трансакциони рачун активан (не старија од дана

 објављивања Јавног позива).

Обрасци од а) до е) морају бити попуњени, потписани и овјерени од стране одговорне особе подносиоца пројектног приједлога.

**5. Евалуација, бодовање и рангирање**

1. **Одабир корисника гранта**

Евалуацију појектних приједлога врши Комисија за одабир корисника грант средстава из члана 13. Одлуке о начину кориштења грантова из Министарства за људска права и избјеглице за 2023. годину.

1. **Општи услови**

Прије него што започне оцјењивање пројектног приједлога, врши се отварање пристиглих пријава и провјерава се да ли достављени пројектни приједлог испуњавају сљедеће опће услове:

а) пријава мора бити достављена у року прописаном у Јавном позиву,

б) пријава мора бити достављена на прописаним обрасцима,

ц) сви обрасци морају бити потписани и овјерени,

д) пријава мора садржавати сву обавезну документацију.

Пројектни приједлог које не испуњава опће услове биће одбачен

 **(3) Основни критерији за вредновање и евалуација пројектног приједлога**

Пројектни приједлог мора испуњавати сљедеће основне критерије:

а) приједлог пројекта мора бити усклађен са намјеном грант средстава утврђеном у члану 4. став (5) Одлуке о начину кориштења грантова из Министарства за људска права и избјеглице за 2023. годину,

б) пројектни приједлог мора бити поднесен на прописаним обрасцима (Анекси I до V) који су објављени на интернет страници Министарства,

ц) пројектни приједлог мора назначити родни аспект пројектног приједлога,

д) имплементација пројекта ограничена је на период од 12 мјесеци, с тим да се уз образложени захтјев може продужити рок за имплементацију,

е) буџет пројектног приједлога не може прелазити максимални износ који се додјељује по једном пројектном приједлогу,

ф) пројектни приједлог мора доприносити реализацији циљева Политике о сарадњи с исељеништвом,

г) пројекат не смије садржавати неприхватљиве трошкове у које спадају:

1) дуговања и резерве за губитке или дуговања;

2) дуговања по камати;

3) ставке већ финансиране у склопу неког другог пројекта;

4) куповина и изнајмљивање земљишта и постојећих зграда;

5) трошкови режија (вода, струја, гријање, интернет и сл);

6) трошкови лизинга;

7) порези и царински трошкови;

8) куповина кориштене опреме;

9) трошкови јамстава и слични издаци;

10) кредитирање трећих особа и сл;

11) студијске посјете, уз изузетак да се могу финансирати из властитих средстава;

12) куповина возила.

Пројектни приједлог које не испуњава основне критерије биће одбијен.

1. **Евалуацијски критерији и начин бодовања**

Пројектни приједлог који испуњава горе наведене основне критерије вреднују се у складу са четири евалуацијска критерија:

а) квалитет предложеног пројекта,

б) буџет и одрживост пројекта,

ц) институционални капацитети подносиоца пројекта,

д) препознате предности и додатни критерији.

Предности и додатни критерији се сматрају: постојање партнерства са исељеништвом, партнерство двије или више јединица локалне самоуправе, повезаност пројекта са локалним развојним приоритетима и обезбијеђено суфинансирање пројекта.

Евалуацијски критерији су подијељени на категорије и подкатегорије, гдје се свака подкатегорија бодује у распону од 1 до 5 при чему је: 1 = лоше, 2 = задовољавајуће; 3 = добро, 4 = врло добро; 5 = одлично према сљедећем обрасцу:

|  |  |
| --- | --- |
| **Евалуацијски критерији:** | **Максималан број бодова** |
| а) Квалитет предложеног пројекта | 40 |
| б) Буџет и одрживост пројекта | 30 |
| ц) Институционални капацитети подносиоца пројекта | 20 |
| д) Препознате предности и додатни критерији | 10 |
| **Укупно:** | **100** |

Детаљан образац за бодовање је саставни дио Пословника о раду Комисије за оцјену пројеката из члана 13. Одлуке о начину кориштења грант средстава.

**6. Обавијест о резултатима**

Одлуку о додјели грант средстава доноси Вијеће министара БиХ и биће објављења у „Службеном гласнику БиХ“ и на интернет страници Министарства за људска права и избјеглице БиХ.

Надлежни сектор Министарства за људска права и избјеглице БиХ ће обавијест о резултатима одабира пројектних приједлога као и обавијести о евентуалном одбацивању или одбијању пројектних приједлога доставити свим подносиоцима пријава.

**7. Извјештавање**

Корисници грант средстава за подршку јединицама локалне самоуправе за имплементацију Политике о сарадњи са исељеништвом наративни и финансијски извјештај о утрошку додјељених средстава достављају Министарству за људска права и избјеглице БиХ у складу са чл. 18 ст (1) и (3) Одлуке о начину кориштења грантова Министарства за људска права и избјеглице за 2023. годину најкасније 30 дана по окончању пројектних активности.

**8. Начин подношења пријаве**

Све пријаве морају бити достављене на једном од службених језика у БиХ, благовремено и на прописаним обрасцима који су саставни дио Одлуке о начину кориштења грантова Министарства за људска права и избјеглице за 2023. годину, укључујући све обавезне документе и прилоге наведене у тачки 4. овог јавног позива.

Пријаве се подносе лично или путем препоручене поште, у затвореној коверти на адресу:

**Министарство за људска права и избјеглице БиХ, Трг Босне и Херцеговине број 3. 71 000 Сарајево**

са назнаком:

**НЕ ОТВАРАЈ**

**„Јавни позив за додјелу Гранта подршке јединицама локалне самоуправе за имплементацију**

**Политике о сарадњи са исељеништвом“.**

**9. Крајњи рок за подношење пријава**

Рок за подношење пријава је 21 дан од дана објављивања Јавног позива на wеб страници министарства и обавијести о објави Јавног позива у три дневна листа који се дистрибуирају на цијелој територији Босне и Херцеговине. Непотпуне и неблаговремене пријаве неће бити разматране.

**10. Додатне информације**

Сва додатна питања у вези Јавног позива се могу доставити путем електронске поште, најкасније 7 дана до истека рока за подношење пројектног приједлога, са јасно назначеним називом Јавног позива у предмету поруке и то на сљедећу е-маил адресу: selma.cvorak@mhrr.gov.ba

**11. Индикативни временски оквир**

Предвиђени индикативни временски оквир за окончање процеса запримања пријава је сљедећи:

|  |  |
| --- | --- |
| **АКТИВНОСТ** | **ДАТУМ** |
| Објављивање Јавног позива | 01.09.2023. године |
| Крајни рок за додатне упите и појашњења | 16.09.2023. године |
| Крајњи рок за подношење пријава | 22.09.2023. године |

**12. Саставни дио овог Јавног позива су:**

* Одлука о начину кориштења грантова Министарства за људска права и избјеглице Босне и Херцеговине за 2023. годину са Анексима I, II, III, IV и V.